MT 'dawn l-aħħar xhur, bejn Novembru Ltd wettqet ħidma ta' restawr u konservazzjoni fuq il-pittura tal-kwadru titulari ta' San Nikola li jinsab fil-knisja parrokkjali tas-Siġġiewi. Dan il-proġett importanti ġie fdat f'idejn ReCoop Ltd mill- Arċipriet, ir-Rev. Il-pittura, li saret fuq it-tila bl-użu ta' pigmenti fiż-żejt, huwa xogħol tal-artist prolifiku Barokk Mattia Preti (1613-1699). Il- kwadru jirrappreżenta l-ħelsien ta' żagħżugħ mill-jasar, wieħed mill-mirakli attribwiti lil San Nikola ta' Bari. Il-pittura, iffinanzjata minn Giovanni Fiol, saret fil-bidu tas-snin tmenin tas-seklu sbatax meta ġiet ukoll ikkonsagrata l-knisja l-ġdida tas-Siġġiewi ddisinjata mill-arkitett Malti Lorenzo Gafà. Kitba fuq id-dahar tal-pittura turi li din ġiet restawrata mill-inqas darba fl-1929 minn P. Galea. Din il-pittura kellha bżonn: ta' attenzjoni immedjata minħabba li wieħed seta' faċilment jinnota tiżqiq, l-aktar fil-parti t'isfel tagħha. Kienu wkoll evidenti għadd ta' rqajja' u tbajja' ta' verniċ u żebgħa. Qabel ma nbdiet il-ħidma ta' restawr, il-pittura ġiet dokumentata b'għadd ta' ritratti. Permezz ta' diversi eżamijiet, it-tim tar-ReCoop seta' jidentifika restawr li kien sar fl-imgħoddi u ra x'materjal ieħor kien hemm fuq is-saff taż-żebgħa biex b'hekk seta' jagħżel l-aqwa trattament possibbli. Dan beda b'testijiet. ta' tindif fuq il-pittura biex jiġi identifikat l-aktar mod effettiv biex tiġi restawrata u fl-istess ħin protetta l-pittura. Waqt dan it-trattament ta' tindif, tneħħew saffi qodma ta' żejt u verniċ flimkien ma' żebgħa antika fuq l-oriġinal. B'hekk il-pittura' reġgħet ħadet il-ħajja tal-bidu tagħha. Il-pittura għaddiet minn intervent strutturali fejn id-dahar tagħha tnaddaf minn saffi ta' ħmieġ li akkumula maż-żmien. Imbagħad it-tim tar-ReCoop saħħaħ il-pittura oriġinali billi kkonsolida s-saff tal-pigment u waħħal tila ġdida u b'saħħitha tal-għażel. Imbagħad il-proċess, in-nuqqas ta' pigment ġie integrat b'pigmenti riversibbli apposta għar-restawr. Fl-aħħar il-pittura ngħatat verniċ apposta biex jipproteġi l-pigmenti mill-elementi. uQ- ATĠOAT/ AEO A FAN ta';s VEENT Dan ir-restawr qed jaħbat mal-400 anniversarju mit-twelid. ta' Mattia. Preti u b'hekk qed jgħin biex issir iktar riċerka u studju dwar dan il-pittur Barokk u l-opra artistika tiegħu f'Malta. Ta' min jinnota li fil-proċess tal-istudju ta' din il-pittura nstab li l-pittura oriġinali li ħadem Preti kienet madwar erba' ċentimetri ikbar mid- dimensjonijiet tal-gwarniċ skulturat fil-ġebla fejn kellha titpoġġa. Il-probabbiltà hi li kien hemm żball fil-qies u għalhekk naħsbu li l-kwadru tnaqqas meta ġie biex jitqiegħed f'postu. Nikol Bezzina m (sie is-Sibt 6 t'April fit-8.00 ta' i XQA) filgħaxija fil-knisja parrokkjali saret À. 'S seratali fiha ġie inawgurat il-kwadru titulari wara li sarlu restawr mid-ditta ReCoop Ltd. Is-serata, ippreżentata minn Dott. Nicho- las Vassallo, bdiet b'daqq fuq l-orgni minn John Aquilina, Organista tal-Katidral tal- Imdina. Wara għamel diskors ta' ringrazzja- ment l-Arċipriet, il-Kafi. Eżatt wara ħkixef il-kwadru fost ċapċip minn dawk kollha preżenti. Il-Prof. Keith Sciberras, imbagħad, għamel diskors li permezz tiegħu, u bl-għajnuna ta' ritratti fuq skrin kbir, ta ħarsa lejn il-kwadru ta' San Nikola fl-kuntest tax-xogħol artistiku ta' Mattia Preti. Huwa qal li m'hemmx dubju li l-kwadru huwa xogħol tal-id tal-Preti. Interessanti kien ix-xebh tal-kwadru tagħna ma' pittura tal-Preti fil-Knisja ta' San Franġisk f'Fano, l-Italja. Diskors ieħor sar minn Paul Muscat dwar il-ħidma li saret fuq il-kwadru mil-lat ta' restawr u konservazzjoni. Huwa ta ħarsa lejn l-istadji kollha li kellu jgħaddi minnhom il-kwadru biex seta' jiġi restawrat b'mod professjonali. Semma, fost l-oħrajn, li l-pittura tagħna ftit drabi biss ġiet restawrata u jidher ċar li s-Siġġiwin ħadu ħsieb sewwa ta' dan il-kwadru tant għal qalbhom. L-organista John Aquilina għalaq is-serata b'daqq fuq l-orgni tal-knisja tagħna li ssebbħet mill-ġdid bi kwadru li reġa' ngħata l-ħajja f'għeluq l-400 anniversarju mit- twelid ta' Mattia Preti. Il-ħlas għal dan ir- restawr laħaq il-15,000 ewro li l-biċċa l-kbira tagħhom inġabru permezz ta' donazzjonijiet mill-parruċċani u minn benefatturi oħra. Inkunu għaqlin f'din il-festa billi: e Inqerru u nitqarbnu (ikun hawn konfessuri e Nersqu iktar lejn il-knisja u nsibu ħin għat-talb. e Infittxu l-għaqda vera bejnietna.